Okresná prokuratúra Malacky 
Sasinkova 71, 901 01 Malacky

Sp. zn. : 2 Pv 54/15/1106	Malacky, 13.5.2015
EEČ : 2-13-31-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Malacky
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že hoci mu podľa § 62 Zákona o rodine č. 36/2005 Z. z. vyplýva zákonná vyživovacia povinnosť prispievať na výživu svojho syna, a hoci mu bola rozsudkom OS XXXXX, č. k. 8P-253/2013-37 zo d¨ľa 03.07.2014, právoplatným d¨ľa 23.07.2014 a vykonateľným d¨ľa 23.07.2014 uložená vyživovacia povinnosť prispievať na výživu svojho syna XXXXX, nar. 16.06.2007 mesačne sumou 100,-€ k rukám matky XXXXX, nar. XXXXX vždy k 15. d¨ľu v mesiaci vopred, spolu s zročným výživným za obdobie od 01.9.2013 do 30.06.2014 vo výške 1000,-€ v mesačných splátkach po 50,-€ počnúc vykonateľnosťou rozsudku pod hrozbou straty výhody splátok a hrozbou exekúcie, a túto svoju zákonnú povinnosť si neplní v mieste svojho trvalého pobytu a všade tam kde sa zdržuje, čím mu za obdobie od mesiaca august 2014 až doteraz /vrátane mesiaca apríl 2015/, vznikol dlh na výživnom vo výške 350,- €. 

lebo zanikla trestnosť činu

Odôvodnenie:
Uznesením povereného príslušníka OO PZ  XXXXX , zo d¨ľa 21.01.2015 pod  sp. zn.  ČVS: ORP-1093/RK-MA-2014, bolo podľa  §-u199 ods.1 Trestného poriadku začaté trestné stíhanie  a súčasne podľa §-u 206 ods. l Trestného poriadku aj vznesené obvinenie, XXXXX, nar. XXXXX, bydliskom Slatinská č. 30/11, XXXXX pre prečin zanedbania povinnej výživy podľa § 207 ods. 1  Trestného zákona,  ktorého sa obvinený dopustil na tom skutkovom základe, ako bolo uvedené v skutkovej vete výrokovej časti predmetného uznesenia o vznesení obvinenia.  

            Behom dokazovania bolo preukázané, že si obvinený si neplnil zavinene vyživovaciu povinnosť riadne a včas od augusta 2014 až do apríla 2015. 

           D¨ľa 13.04.2015 bolo ku skutku v procesnom postavení svedka- poškodeného vypočutá XXXXX, nar. 08.02.1957,  ktorá vo výsluchu potvrdila, že jej bývalý partner XXXXX, uhradil dĺžne bežné výživné na syna XXXXX, nar. 16.06.2007 za rok 2014, a od januára 2015 až do marca 2015 jej uhradil celé bežné výživné, ako aj zročné výživné. Ďalej uviedla, že neplnenie vyživovacej povinnosti zo strany povinného z výživy XXXXX, nezanechalo žiadne trvalo nepriaznivé následky na ich synovi. 

           D¨ľa 11.05.2015, poškodená XXXXX potvrdila, že jej bolo uhradené výživné aj za mesiac apríl 2015. 

           Podľa § 207 ods. 1Tr. zák. sa trestného činu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.  

          Podľa § 86 ods. 1 písm. a) Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

          Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.

          Z vykonaného dokazovania vyplynulo, že si obvinený XXXXX dodatočne splnil vyživovaciu povinnosti vo veci bežného výživného za rozhodujúce obdobie od augusta 2014 do  apríla 2015,  pričom jeho neplnenie nezanechalo na oprávnenom z výživy trvalo nepriaznivé následky. Z  uvedeného dôvodu, keďže boli súčasne splnené podmienky uvedené v § 86 ods. 1 písm. a) Tr. zák., rozhodol som tak, ako je uvedené vo výroku  tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Tomáš Oravec
prokurátor